Legal Document

Category: 219

Text:
10. ΝΟΜΟΣ υπ' αριθ. 1667 της 10/21 Αυγ. 1944 Περί υπαγωγής εις τας διατάξεις του Ν.Δ. 709/41 ως συνεπληρώθη και εφέδρων Υπαξιωματικών παθόντων εν διατεταγμένη υπηρεσία. Εκυρώθη δια της υπ' αριθ. 209/1946 πράξεως Υπουργικού Συμβουλίου. Άρθρον μόνον.-1.Έφεδροι Υπαξιωματικοί κριθέντες παρά της Α.Σ.Υ. Επιτροπής ανίκανοι δια την στρατιωτικήν υπηρεσίαν και δια παν βιοποριστικόν επάγγελμα ως φέροντες παρανοϊκήν ψύχωσιν μετά μανιακής καταστάσεως και επικινδύνων παρορμήσεων και υπολλειμμάτων εγκεφαλικής διασείσεως παθήσεως αποτόκου τραύματος ληφθέντος κατά την εκτέλεσιν διατεταγμένης υπηρεσίας εν ειρήνη και δη ως αρχιφύλακες συνοριακών φυλακείων, υπάγονται εις τας διατάξεις του Ν.Δ. 709/1941 ως συνεπληρώθη δια του Ν.Δ. 1469/1942 κατόπιν της Γνωματεύσεως της Α.Σ.Υ.Ε., εις ην παρεπέμφθησαν και κατόπιν αιτήσεως των υποβαλλομένης εις το Υπουργείον Εθνικής Αμύνης εντός μηνός από της ισχύος του παρόντος. 2.Πάσα αναγκαία λεπτομέρεια δια την εφαρμογήν του παρόντος κανονίζεται δια Διαταγής του Υπουργείου Εθνικής Αμύνης. 3.Η ισχύς του παρόντος συντακτικού χαρακτήρος και περιεχομένου άρχεται από της δημοσιεύσεώς του εις την Εφημερίδα της Κυβερνήσεως. Βλέπε ανωτέρω εις σελ. 114,04 Ν.Δ. 538/ 1970 "περί νομιμοποιήσεως της υπαγωγής Υπαξιωματικών εις τον Α.Ν. 2588/1921 κ.λ.π.". Σελ. 122(α) 29.Γ.δ.10 Πολεμική Διαθεσιμότητα Υπαξιωματικών και Ανθυπασπιστών